૧૮ ડિસેમ્બર મતગણતરીના દિવસને પણ ડ્રાય ડે જાહેર કરાયો છે. નશાબંધી આબકારી વિભાગ દ્વારા આ સૂચના જાહેર કરાઇ હોવાનું આધારભૂત સૂત્રો દ્વારા જાણવા મળે છે. સ્વાભાવિક રીતે જ ચૂંટણી દરમ્યાન દેશી-વિદેશી દારૂની રેલમછેલ છાનાખૂણે ચાલતી હોવાના સમાચાર અવારનવાર ચમકતા રહે છે. કહેવાય છે કે દારૂ અને ચવાણું એ ચૂંટણીની ઓળખ છે. અત્યારે ઠેર ઠેર દારૂ પકડાઇ રહ્યો છે. અત્યાર સુધી વિભાગે દારૂ ભરેલાં અનેક વાહનો પણ જપ્ત કર્યાં છે એટલું જ નહીં, એક કરોડથી વધુ રકમનો દારૂ પણ ઝડપી લીધો છે.